Alegzandra/wili-2018-roplus huggingface dataset:
Pradeels ofte Poerdiëls in't Frans-Vlams (Frans: Pradelles) es e gemêente in Vrankryk in't Noorderdepartement. 't Ligt in Frans-Vloandern in't Houtland en 't grenst an de gemêentn Koaster, Vletern, Stroazele, Oud-Berkyn en Borre. An de nôordkant van Pradeels passeert d'yzerboane vo den TGV tusschn Rysel en Kales en an de zuudkant lôopt d'yzerboane vo de geweune trings tusschn Rysel en Oazebroeke. In Pradeels stoat de Sente-Pieters-en-Sint-Pauluskerke.

Wevelgem et drie dêelgemêentn. Butn Wevelgem zelve liggn der in de gemêente nog de dêelgemêentn Gullegem en Môorsele. De drie zin va melkander geskjièdn deur den A17 en den A19, die verre gelik lwopen de dêelgemêentegrenzn.

Napoleong Bonaparte, geboorn Napoleone Buonaparte, verfranst noa Napoléon Bonaparte (Ajaccio (Corsica), 15 ogustus 1769 - Longwood House (Sint-Helena), 5 mei 1821) was den Êeste Consul van Vrankryk (1799-1804) en derachter keizer van de Fransche (1804 - 1815) as Napoleong I van Vrankryk. In dien hoedoanigheid werd ie hem de machtigstn van Europa en êen van de bekendste en invloedrykste figeurn in de weireldgeschiedenisse. Hem was:

Vertikoale libroasje komt deur den hoek die den asse van de Moane makt mè zyn rotoasjevlak round d' Eirde, met as resultoat een "ja-knikkn" met een hoek van maximoal 6,7°.

Kameroen het ol êne kêe in de kwartfinalles erocht, met Roger Milla henn ze 'n oudste scôorder, e wos in 1994 42 at 'n e golle makte teegn Rusland. In 2010 ol in d'êeste rounde deruut.

Charmed is een Amerikoansje televisjeserie van de zender The WB (in Belhië uutgezonden up KanaalTwee) die acht joar lange wier uutgezond'n. In 'Charmed' zit er e bitje sciecenfiction, komedie, fantasy, horror en zelfs e bitje soap. In 1998 wier den eeste episode (Someting Wicca This Way Comes) uutgezond'n in de Verènigde Stoaten. No die pilootaflevering keken der mo liefst 7,7 miljoen mesjn. Domee is da lange tyd de best bekek'n pilootafleverynge van The WB gewist, toet da de 'Smalville'-piloot uutgezond'n wier. Et wier geproduced deur Aaron Spelling en bedacht deur Constance M. Burge, en tgoat over drie zusters die de sterkste goeie heks'n zyn van da weireld, in de magische weireld bekend ols de 'Charmed Ones' (de Betoverd'n, de Beschermd'n,...), mo iedere anders kent under ols de Halliwell-zusjes, gespeeld deur Shannen Doherty, Holly Marie Combs, Alyssa Milano en loater deur Rose McGowan. Iedere zuster et eur eig'n magische krachtn, die groei'n en verander'n met verloop van tyd. De zusters weunen tôpe in een uus en gebruik'n under bovennateurleke gaves voe te vechtn met eksenmeesters, demonen en andere slichte krachtn die weunen in San Francisco, Calyfornië.

Êen oplossienge ès vrouwn toeloatn, moa ze keunen van nu ol ginnen weug me 't celiboat, loat stoan da ze der nog mêer vrouwen bysteekn. Ollandse studies beweirn da 20 % van de gêestelikkn in den deuk een vrouwe en gezin eine, zôdat 't celiboat nog mêer onder druk begunt te stoane.
De lithosfeer is upgebrookn in wa da tektonische ploatn wordt genoemd. In 't gevol van d'eirde zyn d'er acht grôte ploatn en nog een aantal mindere ploatn (zie lyste hierounder). De ploatn dryvn up den asthenosfeer en beweegn in reloatie met mankoar. De grenzn tussn twêe ploatn kan êen van de volgende drie gevolln zyn:

Poesjkin schreef z’n èerste belangryk gedicht toen dat ‘n viftien joar oud was. In 1820 verschêen z’n êerste lank gedicht Roeslan en Ljoedmila, en ‘t was subiet ‘n groot schandaal. Poesjkin rakte nie allêne verwikkeld in letterkundige vernieuwienge mor ook in sociale. Je steunde de èerste revolutionairn die Rusland wildign moderniseern en liberaliseern. Je wierd èerst verbann no Kisjinev (nu de oofdstad van Moldavië) en dornoa nor Odessa. Omdat 'n dor ook de revolutionair bleeft uutangn, en misschiens ook omda de jounge vrouwe van de gouverneur verliefd ip hem wier, wierd 'n d'rnoa verbann no ’t oud landgoed van z’n moeder in Noord-Rusland.

Zyn êeste grôte zege hoalde 'n in 2009, deur in de rinne Gent-Wevelgem te winn in e sprint met twee 'n Wit-Rus Koetsjynski te kloppn. In da joar won 'n oek nog e rit en 'n ploegntydrit in 'n Giro. In 2010 kust 'n e koers of 10 winn, bykan ollemoale rittn in klindere rittnkoersn, lik Tirreno-Adriatico en de Rounde van Grôot-Brittannië.

De bergbusschn en toendra van den Oeral, geleegn ip de schiddienge van Europa en Oazje, zyn 'n ekostreeke uut d' ekozôone Palaearctis vôgnst de Weirld Nateur-Stichtienge (WWF) . Ze maakn dêel uut van 't bioom de boreoale busschn of de tajga. D' ippervlakte van d' ekostreeke besloa 17 456 519 êktoarn . Vo de grôote ekoloogiesche rykdom, deur de mienglienge van sôortn uut Europa en Oazje en uut de tajga en de toendra, is d' ekostreeke ook bekeekn lik e Global 200-streeke, de "tajga van den Oeral" .

de kapelle van Diederik van Gherbode (vichtienste eeuwe), roadshere van de Bourgondische hertoogn. In die kapelle stoat er e gildekasse uut de 16e eeuwe.

In 1683 verkloarde Spanje den oorlog an Vrankryk en ezo begoest de Frans-Spoansche oorloge (1683-1684). Byst dien oorloge koest Baert an bôord van Le Modéré tegoare me de markies van Ablimont e poar Spoansche scheepn entern in de gebuurte van Cadiz wa symbolisch wos vo de zwakte van de Spoansche marine in vergelykienge me de Fransche. De Spoansche keunink Koarel II zag da antins in en tekende in 1684 rappe e bestand me Vrankryk ('t Bestand van Regensburg), woardeur de Frans-Spoansche oorloge ten ende kwam. In 1686 wierd Baert benoemd tot kapiting ip't marinefregat La Serpente.

Jules Vanhevel, somtyds verkêerd gespeld Van Hevel, (Koekeloare, 10 moarte 1895 - Ostende, 21 juli 1969) was e West-Vlamsche coureur. Je was prof van 1919 toet 1936. Je kwam 74 joar.

Eirdbeviengn, vulkoann, gebergtevormienge en oceoantroggn koomn ollemoale vôorn an de grenzn tussn tektonische ploatn. De relatieve bewegiengssnelheid varieert van 50 toet 100 mm per joar.
Oe 'n andern kant ha je d'abdykerkn die in dienen tyd e basilicoal groundplang han omda datte praktischer wos vo d'eredienstn. Vernieuwiengn woarn de toevoegienge van e koor en van ne westbouw da diende lik inkom (beneen) en twidde koor (up 't eeste verdiep). Den romoanschn styl hèit hem hier uut ountwikkeld.

Achter de Vrede van Nymeegn kwam Bart officiël by de Fransche keuninklyke marine ip recommendoasje van Vauban en ip 8 januari 1679 wierd ie deur Louis XIV benoemd tot luutenant ter zêe. Deur de vrede tusschn Vrankryk, de Republiek en Ingeland wos't ip die moment relatief kalme vo Baert. In 1681 vertrok tie an't ôofd van't fregat La Vipère ip missie teegn Barbaryse zêeroovers die de Middellandsche Zêe onveilig makten. Ip die missie koest em verschillige piroatebôotn veroovern, mo achter nen tyd kwoamn de piroatn en Vrankryk ôok tot en akkôord. In dien tyd wierd Baert ôok geconfrounteerd me nen ôop miserie in zyn familje deurda zyn moedr dôogienk en e poar moand'n derachter ôok zyn dochter en ip' ende van't joar ôok nog zyn vrouwe Nicole stiervn.

Zyn zeune Karel de Stoutn ha vele g’erfd van zyn voader, mo zyn droom was van e grôot ryk te bekommn da strekte van de Nôordzêe tout an de Middellandsche Zêe, lik in den tyd van Middn-Francië, en j’ha geirn de keuniengstitel gekreegn van de Duutsche keizer Frederik III.

Nedersaksen is achter de Twidde Weireldoorloge gesticht (1946) achter da 't e dêel van de Britsche bezettiengszone was gewist. 't Wierd soamngesteld uut Hannover (vodien e provinsje van Pruussn) en de vrystoatn Oldenburg, Brunswyk (Braunschweig) en Schaumburg-Lippe.

De studie van den oceoanbodem was van kritisch belang voar d'ontwikkelienge van ploatntektoniek as een theorie. Ol de belangryke fenomêenn gelik upwellienge van magma, transformfoutn en subductie gebeurn ounder woater, en doadeure is mariene geologie van grôot belang gewist voar d'anveirdienge van ploatntektoniek.

Jupiter is vanof de zunne gezien de vuufde en ook grotste planete van uus zunnestelsel. Juste lyk Saturnus is Jupiter e gasreus en beschikt dus nie over e vast ippervlak.

De totoale massa van de hydrosfeer is omtrent 1,4 × 1018 ton, of omtrent 0,023% van d' eirde zyn totoale massa woavan dat omtrent 20 × 1012 ton in den atmosfeer zit. 71% van d' eirde zyn uppervlak, of 361 miljoen km², is bedekt mè woater woavan da 't grotste dêel oceoan is.

De esse (Fraxinus) is e geslacht van de bedektzoadign uut de famielje van d' olyfboomachtign. 't Geslacht omvat 45–65 sôortn van geweunlik gemiddelde toe grôote boomn, mêest wientrekoal oewêl datr e poar subtroopiesche sôortn oltydgroene zyn. 't Geslacht is wyd en zyd verspreid oovre e grôot stik van van Europa, Oazje en Noord-Amerika . De volksnoame glykt ip die in 't Iengels, in 't Neerlans of in 't Duuts, en de weetnschapplikke noame is uut 't Latyn. Ze willn ollemalle zeggn "lanse" .

Nog een andere classifikoatie meet den explosieven kracht van d'uutbarstienge. Den Universiteit van Hawaii het een schoale upgetrokkn, dan ze de VEI of Vulkoanische Explosiviteits Index genoemd hen. Den index loopt van 0 toet 8, wôrda een verhogienge van êen index een 10 kêe zwoardere uutbarstienge vôornstelt.
Volgenst de Heinzelin zelve was ’t beentje een soarte pre-istorisch didactisch ulpmiddel vo kienders te leern reekenn. Kort vô da de Heinelin dôogink, èt ie bekend gemakt dat ie twêe zukke bêentjes gevoundn ad.

Omdat oceoanische korst een grôtere dichtheid hèt dan continentoale korst is 't olsan den oceoanische korst die wegsmelt ot j'ounder de continentoale korste duukt in subductiezones. d'Uutzounderienge zyn ophiolietn, wa da oceoanische korst is die bluuvn hapern hèt an het continent. Deur 't verschil in dichtheid wordt oceoanische korst mêestol ounder woater gevoundn, binst da continentoale korst mêestol boovn de zêespeegl ligt.

Lorkekeegls stoan rechtip, zyn klêene, 1–9 cm lank, bruun-rypnd 5–8 moandn da ze bestoovn zyn; in oengevêer den êft van de sôortn zyn de schutblad-schubn lank en te ziene, in d' andre gevoln korte en weggestookn tusschn de zoadschubbn. De deze die tuusôorn in de nôordlikke streekn ên klindre keegles (1–3 cm) mê korte schutbloarn, mêer zuudlikke sôortn ên mêesta langre keegles (3–9 cm), dikkers mê uutgesnêen schutbloarn, mê de langste keegles en schutbloarn vôortgebrocht deur de de mêest zuudlikke sôortn, in den Himalaja.

Al de vrye mann die een deel land bezaatn, kwaamn regelmoatig t'ope in een openbare vergoaringe, de Ding genaamd. In de Ding wiern de wetten gestemd en wier der recht gesprookn. Iedere lokale gemeenschap a z'n eigen Ding. De Ding had in Vloandern in de vierschare z'n weegoarde. Recht was (nog) nie geschreevn. Ook de bloedvete was een belangryk probleem. Families in vete kostn under zake voe de Ding bringn, etwuk die in Vloandern voor de kamer kwam.

Zyn zeune Lotharius II krêeg 't mêest nôordelyk stik. Zyn keunienkryk regnum Hlotharii strekte van de Nôordzêe tout an 't Juragebergte w.o. 't nôordelyk stik van Bourgondië

De Deenn regeerdn nog over de regio tout an de môord ip Godfried de Noorman in 885 in Herispich, et hudige Spijk. Groaf Gerulf II was betrokkn by de môord en ip 4 ogustus 889 wierd ie deur keunienk Arnulf van Karinthië van Ôost-Francië belôond me land en bezittiengn vo zyn rolle by 't versloan van de Vikings.

Nu werkn ze nauwe t'ôpe me Focus, de zender voe 't nôordn van West-Vloandern. De twêe redaksjes zittn ten ander in 't zelfste gebouw in Roeseloare.

Achter 'n dôod van Lodewyk den Duuts in 876, probeerde Karel de Kletsn zyn ôostelik stik te verovern, mo dat is nie gelukt. Lodewyk zyn zeune, Lodewyk de Joungn, versloeg zyn nounkel in de Slag van Andernach.

Elzendamme is e gehuchtje in Oostvletern, e dêelgemêente va Vletern in de Belgische provinsje West-Vloandern. 't Ligt helegans in 't noorden van 't groundgebied van Oostvleteren, langstn den Yzer en de grôte boane N8 van Veurne noar Ieper. Der stoan e stik of 20 uzen. Elzendamme e gin eigen vorzieniengn, en voe dienstn e wienkels moetn d'iweuners noa de roundliggende dorpsjes. Toet in de 20sten eeuw, at 't gehuchtje mêer economisch belang dan 't centrum van Oostvleteren, deur de koai langst den Yzer. Toet in de joaren 50 voerdn de boern van de streke nunder sukerbêetn no 't schip.
In 838 stierf Pepeyn, twi joar vo zyn voader, en dus wast er 'n erfgenoam minder. De Ordinatio Imperii wierd nie mer anveird, en in 839 kwoamn z’akkoord met e nieuwe erfregelienge: 't Akkoord van Worms.

In 't Vlams van de 17de/18de eeuwe klapten ze al van calvers ofte renders, veersen, coeijen, stieren ende ossen. Omdat een koe tonne vele weird was, en omdat er verre gin tekeniengn gemakt wiern van koeien wiern ze meestal beschreven. Der woarn vele termen in gebruuk lik blesse, sterre, ... Ook vele kleurschakeriengn wiern der benaamd, bevoorbeeld kost er sprake zyn van een grimmelde koe. Da was trouwes ook azo voe peirdn: ne schimmel, e baaide of e liaarde merrie.

Lorkn zyn koniefeern uut 't geslacht Larix, in de famielje van de pynboomachtign (Pinaceae). Gruujnde mêt ôogtn van 20 toe 45 meetrs, zyn ze inhêems in e grôot stik van 't frischre warmgemoatigde Nôordlik Oafroend, in lêeggeleegn gebienn in 't Nôordn en ooge in de bergn mêer no 't Zuudn. Lorkn zyn by de oovrêerschnde plantn in de reuzachtige tajgas of boreoale busschn van Rusland, Kanada en Skandienoavje.

Frédéric Moncassin (Toulouse, 26 september 1968) wos e Franschn profcoureur die surtout e goein sprinter wos (en het 2 rittn ewonn in de Rounde van Vrankryk, mor oek wel deur zyn goeie uutsloagn in de Vlamsche klassiekers (surtout Parys-Roubaix). En is prof ewist van 1989 (stagiair) toet 1999.

Mathilde van Iengeland, in 't Iengels: Empress Matilda of Empress Maude, (ca. 7 februoari 1102 - 10 september 1167), was de dochter van keunienk Hendrik I van Iengeland en Edith (Matilda) van Schotland, en e klêendochter van Willem de Veroveroare en Mathilda van Vloandern.

Vôorn da ze hommel in bier dein om e smaksje an 't bier te geevn, dein ze d'r gruut in. Gruut is e miengelienge va kruudn. Round de joarn 800 kwaamn ze in Duutsland op 't gedacht om e bitje hommel in bier te doen om 't langer te kunn bewoarn.

De Spaarne is een klêene Hollandsche riviere in de provinsje Nôord-Holland. De riviere begunt by 't Haarlemmermeer, strôomt deur Haarlem noa Spaarndam en moundt doar uut in 't meer 't Ey. De noame Spaarne is meugeliks ofgeleid van 'Spier', da riet betêkent. De Spaarne is 10,5 kilometers lank.

De Peel is e riviere in Canada die deur de Yukon en North West Territories lopt en doar in de Mackenzie stromt. Z'ountspriengt in de Ogilviebergn in de Yukon an de soamnvloeiienge van de Ogilvie en de Blackstone. Laasn de Peel is er mor een parochietje, Fort McPherson.

De Sint-Andreaskerke die 't end de joarn 80 ersteld e gemoderniseerd is gewest achter den brand in 1985. D'ôorzoake van de brand wos e kortsluutinge. De kerke doarvoorn werd in den Grootn oorlog in 1914 helegans vernield en werd in 25 erupgebouwd. Diene kerke brandde toen in 1985 uut, en werd de joarn doarup ersteld en erupgebouwd. By die erupbouw werdn de drie beukn ounder êen dak gebrocht en werdn de pilarn weggenomn. Doardeure ountstound der êen grote moderne ruumte, da uutkeek up 't altoar, da nie achteroan in de kerke stoat moar averwege an ne zygevel.
Toch kêerdegen z'iedere kè were noa de zêe. Ze bouwdn dykn en ze zettegen hunder huttn an de voet van de duunn, beschut tegen de stormn en 't woater. Ze bewerktegen de zoute schorren, achtergeloatn deur de zêe, tout vruchtboare polderground woarip da ze groan en groensels kwiktegen, moa 't woarn surtout zêevoarders die leefdegen van vis en woaterveugels.

Ol twi keirs deur d'êeste rounde erocht. In 2010 moestn ze up 'n latstn match winn teegn Zuud-Korea voun deure te goan, mo ze mistn te vele kansn en 't wos 2-2 en Zuud-Korea gienk deure.

12 november is den 316stn dag van 't joar (317stn dag in e schrikkeljoar) in de gregorioansche kalender. 't Volgn nog 49 doagn toet 't ende van 't joar.

Ondertusschn het 'n hem bluuvn bekwoamn. Je krêeg hulpe van Yves Rhavé by wien dat 'n privé-lessn volgdege van 1968-1970. Je wierd ook gesteund deur Livia Canestraro en Stefaan Depuydt by wien dat 'n stage liep als lêercontract. Je volgde ook lessn als vrye lêerlienk an de Stedelikke Academie vo Schône Kunstn van Brugge by Willem van Aerden, beeldhouwer, têkenoare en lêroare boetseern en anatomie.

Stiksje uut tonèelstik "Dame van Pykes". Herman krygt nachtelik bezoek van 't wuuf dat 'm zjuust vermoord et. "Oud wuuf, stopt domee!" Russisch.

Tusschn 924 en 962 wierd er, achter et uutstervn van de Karoliengers, gin keizer mè gekrôond. Otto I, zeune van Hendrik de Veugeloare, kost et Hillig Rôoms Ryk herstelln, deurdat ie in 962 gekrôond wierd tout keizer. ’t Ottoons Huus wordt doadeure anzien als d’êeste dynasty die de Karoliengers en Karel de Grôotn, de stichter van et Hillig Rooms Ryk, ipvolgdn.

In Belgie zyn de streekn van Oalst (Ôost-Vloandern), Asse (Vlams-Brabant) e surtout dedie va Poperienge styf ekend voe nundern hommel. In 't buutnland zyn Duutsland en Tsjechië ekend.

Hadwig (Hedwige) van Saksn, (920-965), getrouwd met Hugo de Grôotn, hertog van de Frankn (dux Francorum). Under oudste zeune was Hugo Capet, den êeste keunienk van Frankryk van ’t Huus Capet.

De topn van de noaldn zyn geweunlik min of mêer ingekêept (lik by Abies firma), mo somtyds ofgeroend of stomp (lik by Abies concolor, Abies magnifica) of scherp en prikknd (lik by Abies bracteata, Abies cephalonica, Abies holophylla). De noaldn van joenge plantn zyn geweunlik scherpr.

Berlyn is e relatief jounge stad: de geschiedenisse goa moa were toet 'n 13sn êeuw. In de 20sn êeuw e ze e grôte rolle espeeld. Peis moa an 'n Twiddn Weireldôorlog en de gevolgen d'rvan, ton da ze gesplitst wos in twêe dêeln: West-Berlyn en Ôost-Berlyn.
Pynn zyn langleevnd, typiesch leeftydn oalnd van 100–1 000 joarn, sommigte zeifs mêer. De mêest langleevnde is e Pinus longaeva. Êen individu van die sôorte, genoamd "Mathuselem-boom", stoat ip de Lyste van 's weirlds oedste organismn, en is roend de 4 600 joar oed. Die boom is te vienn in de Witte Bergn in Kalifornië . E boom die nog oedre was, mo spytig genoeg gekapt, was 4 900 joar oed. Y wierd in e bustje gevoen benêen de Wheeler Peak in Nevada en y is bekend lik de "Prometheus-boom", genoamd no de Grieksche mythologiesche oensterflikkn êld. De vrowlikke keegls ên 1,5–3 joar nôodig (ofanklik van de sôorte) vo te rypn achtre de bestuuvienge, woaby da d' eignlikke bevruchtienge êen joar uutgesteld wordt. By rypeid zyn de vrowlikke keegls 3–60 cm lank.

Veele pyne-sôortn vormn antreklikke sierbeplantiengn vo parkn en grôote tuun mê e varjeteit van dwerg-kultievoar die geschikt is vo klindre ruumtn. Pynn wordn ook kommêrsjêel gekwikt vo kerstboomn. Pyne-keegls, de grotste en mêest deurzoame van alle konifeere-keegls, wordn ook ambachtlik gebruukt. Pynboomtakkn, gewoardeerd byzoenderlik in de wientretyd vor undre angenoame reuke en groenigeid, wordn dikkers gebruukt vo versierienge. 'n Antal sôortn wordn angetast deur nematôodn, die pyne-verwelkiengsziekte verôorzoakn, wa da sommigte boomn rap kan dôodmoakn. Pyne-noaldn wordn ook gemakt vor dekoratieve artiekls lik mandetjes, schuttles, pottn, enz...Die voardigeid van d' Amerikoansche indiejoann wordt nu ook eldrs ip de weirld toegepast. Pyne-noaldn dienn ook vo voedsle vo verschillnde schubvleuglign.

Ip 't ende van 2011 stapte Van Den Driessche were over noa de polletiek by den N-VA. Je zoudt de Brugse lyste trekkn by de gemêenteroadsverkieziengn van 2012 moa da gienk uutendelik niet deure. Vo 't moment is 't ie communicoatie-adviseur vo de partie.

Piper probeert lik assan voe te bemiddel'n, mo de sfeer in et uus is nie denderend den avound da Phoebe thuus komt. Piper zelve is oundertusjn verloofd met Jeremy, da ze leren kennen et in et ziekenhuus toen da eur oma doa laag.

't Oet van de mêeste denn is nie geschikt vor algemêen gebruuk lik timmr-oet, mo 't deugt wê vo papierpulpe of triplex en vo ruw out. Omda 't geslacht gin weerstand êt teegn insektn of verrottienge achtre dat 't oet gekapt is, is 't algemêen anbevooln 't allêene vo binnewerk an te wendn (byvôorbeeld vo gipsveezleploatn ip vakwerk). 't Oet mag nie langre dan 12 toe 18 moandn buutn bluufn liggn, ofanklik van 't klimoat. Dr zyn verschillnde noam vo 't oet an te duudn, byvôorbeeld whitewood in 't Iengels.

Achter den dôod van Lodewyk de Vroomn in 840, eiste Lotharius toch were d’invoerienge van de Ordinatio Imperii. D’andere woarn nie akkôord en Lotharius begost 'n oorloge teegn z’n broers, mo je verloor in 841 in de Slag by Fontenoy.

In grôte verkiezingsshows doe ze dikwils de presentoatie. Ze leest 'het Grôot Dictee der Nederlandse Taal' vôorn. Ze presenteert programma's rond goe doelen, gelik 'Kom op tegen kanker' vanof 1995 en de show ten vôordêle van de Tsunamislachtoffers in 2005, Tsunami 12-12.
D' andre geslachtn bevattn 'n antal sierboomn, ip veele platsn geplant in parkn en grôote ooviengn; verschillnde sôortn berkn zyn in 't byzoendre gegeird vor undre zochte, hêl gekleurde schusse.

Deur dat er vele documentn uut de 13ste en 14ste êeuwe kwytgerakt zyn, is ter nie zo vele mè bekend over de Vlamsche viertorrn uut die periode. Der zyn wel documentn weregevoundn die vermeldn da Nieuwpoort in 1306 twêe vierboetn haad. De viertorre van Heist wordt vermeld in 't joar 1363.

Maximiliaan, die in 1508 keizer van et Hillig Rôoms Ryk kwam, stichtte in 1512 de Bourgondische Kreits, êen van de tien Kreitsn, woarin dat et Hillig Rôoms Ryk van 1500 ingedêeld was. de Kreits bestound uut de Habsburgsche Nederlandn en de Franche-Comté. In 1543 kost zyn klêenzeune Keizer Karel V de Bourgondische Kreits nog uutbreidn mè Gelre en Zutphen en begost de periode van de Zeventien Provinciën.

Zêebrugge eit e schôon strange moar is voral e grôte zêeoavn. In 1878 ountwierp ingenieur barong De Maere van Aertrijke e plan vor e kanoal dat Brugge me de zêe moste verbiendn. In 1895 anveirdege 't parlement da plan. In 1896 begostn de werkn die deurdegen toet in 1907. D'r wierd e binnenoavn angeleid in Brugge, e kanoal van 11 kilometers lank, 70 meters brêed, en 8 meters diepe. D'r is ton ôok 'n oavndam angeleid van 2,487 kilometers lank en 50 meters brêed. De sluze in Zêebrugge was 256 meters lank, 20 meters brêed en 9 meters diepe. Binst de twêede Weireldoorloge is den oavn verwoest. Achter den ôorloge en ze d'oavn ton were eripgebouwd en verder vergrodderd, woamee dat 't nu de modernste en twidde grotste oavn van België is en één van de modernste van Europa.

Chasing Spielberg: jounge Vlamse regisseurs die probeern Spielberg t'ontmoetn en te kunn interviewn. Z'hèin vertrokkn noa Hollywood en by vee grôte sterrn hunder villa's angeklapt en hunder kartje ofgegeevn

In 't begun van vôrige êeuwe woarn de mêeste Vloamiengn oarme en straf gelôvig. Lik by veel oarme bevolkiengn oan ze ôok veel kinders omda kinders en economische nôodzoake woarn.

Heur broere, William Adelin, den ênigste wettegen ipvolger van heur voader, was in 1120 verdrounkn binst de rampe van ’t Wit Schip ip ’t Kanoal tusschn Normandië en Iengeland. Doadeure wierd heur voader achter zyn dôod ipgevolgd deur de zeune van zyn zuster, Stefan van Blois.

Al in 1560 woarn der hoageprekers die 't protestants geloof verkondigdn. In 1567 volgde de Beeldnstorm, lyk in vele andere plekn in hêel de Lêge Landn. Ounger Gerard van Groesbeek wierd de contrareformoasje ingezet. Deur ôorlogshandeliengn in de Tachtigjoarign Oorloge zyn de stadsvestn mè meur en al zwoar beschoadigd.

Mansfeld was de dertienste zeune van Ernst II von Mansfield-Vorderort en z’n twidde vrouwe Dorothea, groavinne van Solms. Je was ols joungn edelman in dienst van Karel V no de Nederlandn gekommn en o Karel in 1535 ip expeditie no Tunis vertrok gingt ’n mee. In 1545 wierd ’n benoemd tout gouverneur van Luxemburg.
Etwien gienktr van Jerusalem no Jericho, en y viel in d' ann van de roovrs, die ze klêern ofpaktn en êm sloegn, en ze trokkn drvan oendr, êm oafdôod achtrloatnd. Toevollig kwamtr e priestr verby lanst die weg. Otn êm zag passeerdn êm an den andr kant. E bitje loatre kwamtr ook e Leviet, en otn êm zag, passeerde y ook in e boogstje. Mor e Soamaritoan, die ip reize was, kwamt doar ook verby. Otn êm zag krêegtn kompasje, pakte êm vaste, en verboend zyn woendn, en y deitr oolje en wyn ip. Y zette êm ip zyn eign bêeste, en brocht êm nor 'n êrberge, en zorgde vor êm. De vôgnde dag, otn vôortgienk, gaftn twêe denoarjen an den êrbergier, en zei êm, 'Zorg vor êm. Wat daj ook mêer zoe moetn uutgeevn, da go 'k je betoaln o 'k weerekêern.' Wien istr nu van die drie vôgnst joen e noaste vor êm die in d' ann van de roovrs gevolln was?" Y zei, "Den deezn die kompasje getoogd êt." Tonne zei Jesus êm, "Goa nu en doet dat ooke."

In 1992 wierd de Nie-Gouvernmentêle Organisoasje Ingenieurs zonder Grenzen (IzG) upgericht vo nie-commerciêle ountwikkeliengshulpe te geevn mè kortlopende contractn vor universitaire ingenieurs.

Deurdat vele van die microbiële afbraakprocessen in de pens exotherm zyn, dat er dus warmte vrykomt, en koeien gelik van binn in under lyf een eigen chauffage-systêem. Ze moeten continu warmte ofvoeren van diene pens. Da makt da erkauwers in 't algemeen een heel ander koudegevoel en dan mensen. Deur die warmte, geproduceerd in de pense, voelen koeien under ip under best by temperateuren tusschen de -5 °C en +23 °C.

Keizer Otto II richtte drie nieuwe markn ip, vo zyn grenzn te versterkn teegn Frankryk en Vloandern. ’t Woarn drie sterk bewoapnde en specioal versterkte grensmarkgroafschappn. Ze loagn an de rechterkant van de Schelde. ’t Mêest nôordelik markgroafschap kwam round de burcht van Antwerpn, ’t mêest zudelik round de burcht van Valenciennes, en der tusschn had ‘n ’t gebied tusschn Schelde, Dender en Hene verênigd round de burcht van Ename.

In 1433 bevestigde Filips de Goein, groaf van Vloandern, vo Blanknberge den titel van stad en j' hernieuwde de vôorrechtn. De visschersbôotn wierdn van zesse nor achte gebrocht.

Vlissegem is e landelik dorptje in de Belgische provinsje West-Vloandern en e dêelgemêente van de kustgemêente Den Hoane. Ip 't groundgebied weunn der e stik of 2000 menschn.

Vo de Vikings tegen t'houdn, liet 'n hem ne burcht bouwn up de plekke woa da de riviere de Reie in den zeeoarm 't Zwin uutkomt. Da wos 't begun van de Brugsche Burg - vandoa de noame. 't Es deur dienen burcht dan de Vikings die stee noois nie angevolln hèin.

Blydhove is gesticht in 't begun van de joaren 50 en wos een beroepsschole vo kienderverzorgsters. D'uprichtinge van de schole gebeurde met d'ulpe van de sociëteit van Maria, 'n orde me vele andacht vo de kienderzorg. Up dezelfste ground van de schole wierd ôok 'n kienderkribbe gebouwd, zodoanig da de lêerlingn zovele meugelik praktiekervoaringe kosten updoen.
Karel de Grote krygt e visioen met een iengel. Dien iengel zegt dat 'n moe goan tsjoepn. Achter e ment luustert Karel en e goat 't bus in. Op ze peird peist Karel a vanolles. Oender ander an Elegast: dat wos e goein ridder die zwoar estraft wos (z'en nem verbann) voer e klênigied. Op e zeker moment komt Karel e zwortn ridder teegn en 't komt toet e duel. De zwortn ridder - die eigentlik Elegast is - verliest. Karel duft nie zeggn wie dat 'n is en e zegt dat 'n Adelbrecht noemt.

Lodewyk de Joungn profiteerde van den dôod van zyn nounkel vo West-Francië binn te valln, vo ’t westelik stik van Lotharingn te verovern. En Provence wilde de zeuns van Lodewyk den Hakkeloare nie ols ipvolger. Ze koozn Boso van Provence, die ‘t keunienkryk Lêger-Bourgondië (of Cisjuranië) stichtte, en hem liet uutroepn tout keunienk.

Koein zyn kuddebeesten. Ze zyn heel volgzaam. Eigelik wel schattige beestn. 't Is domee dat er vele koeiboeren van under "meisjes" klappen. De dee die van under meisjes klappen zyn de soigneurs die heel diervriendelik omme goan met under koein. In 't algemeen ga j' e koeiboer nie vele zyn sloan nor zen koeien omdat ze in zuk geval stress krygn, en dodeure adrenaline maken die de melkgift, ook lactatie genaamd bemoeilikt of zelfs stopt. Filmptjes lik van Gaia zyn ton ook uutzounderlik. 't Is wel azo dat een koe die van de boerdery goat en in een vrimde omgevinge komt dikkers zenuwachtig stoat. In zukke situaties kan een koe, en nog vele meer ne stier, domme dingen doen. Etwien met een kleên bitje gezound verstand makt dat em a't em moet koein dryven lik ip ne beestemarkt, ip of of de camiong, of in 't slachtuus, assan ne stok of ne greep by em et.

't Es moeilik om de verschillende disciplines in 't atletiek ounder êne noemer te platsen. Z'ein wel ollemoale nen ôorsproung in den oudn tyd (de Griekn ounder andere) en vormden de basis vo de klassieke Olympische Speeln en de moderne Olympische Speeln. Een twêede gemêenschappelik punt es dat ze udder ollemoale ofspeeln round een atletiekpiste, een ovoalvormige boane van exact 400 meiters lang (outdoor).

't Stad zelve wier mo gesticht in 't middn van de 12de êeuwe (twoaschn tusschn 1159 en 1163), toen da de Groaf van Vloandern Diederik van den Elzas besliste van der een zêehoavn te stichtn. Tegoare me 't bouwn van de hoavn liet em ôok dêeln van de Aa kanaliseern en e versterkte plekke construeern die als zyn residentie moeste dien'n. 't Stad kreeg êerst de noame Nieuwpoort en pas erachter de noame Graveningis. Grevelingn paste in e reke van hoavnsteed'n die gesticht wierd'n deur de Vloamsche groavn Diederik van den Elzas en loater Filips van den Elzas vo 't economische leevn langs de Nôordzeekuste te bevordern. And're hoavnsteed'n die toen gesticht werdn woarn Duunkerke, Mardyk, Nieuwpôorte, Biervliet en Damme. De hoavn van Grevelingn diende lange tyd als vôorhoavn van Sint-Omaars via de gekanaliseerde Aa. Der zoatn vele Oaringvisschers en verschillige marchandieze werd ierlangs gevoerd gelyk zout, wyn en fruut. Grevelingn ad dus e redelyke economische welvoart mo ging in de voddere joarn mêer betrokkn groakn in polletieke en militaire conflictn deur zyn strategische ligginge.
In 't vôorjoar van 2007 legt ie en nieuw ei: je komt kandidoat ip de senoatslyste van CD&V (+ N-VA) en je gerakt verkoozn. By de verkieziengn van 13 juni 2010 stoat ie ip de duwersplekke van de CD&V-Koamerlyste in West-Vloandern. J' hoalt e goeie 25.000 stemmn (+8.000) moa da was nie genoeg vor e zitje in 't Parlement.

Achter da de Karoliengers uutgestorvn woarn in Oost-Francië, was Konrad I de verkoozn ipvolger van Lodewyk et Kiend. Je was den ênigste keunienk van et Frankisch Huus van de Konradyners.

Bruno was eirtsbisschop van Keulen en de latstn hertog van hêel 't hertogdom Lotharingen. Je verdêelde 't hertogdom in 959 in twi stikkn en je stelde twi vice-hertoogn an:

De groaf van Vloandern regeerde over et groafschap Vloandern sinsn de 9e eeuwe. Sommige groavn woarn dikkers markgroaf genoemd. Moa dienen titel wos nie mè in gebruuk sinsn de 12e eeuwe.

In 869 stierf Lotharius II en Karel de Kletsn viel Lotharingen binn vo zyn erfdêel ip t’eisn. Achter e joar kwamt er eindelik ’n ende an de gevechtn en in 870 wierd et verdrag van Meerssen getêeknd, woaby da Karel de Kletsn en Lodewyk den Duuts Lotharius zyn bezittiengn ounder makoar verdêeldn.

Brons voo de estafette-ploeg vrouwn 4x100 (Kim Gevaert, Elodie Ouedraogo, Olivia Borlée, Hanna Mariën). De êeste medaille voo België voo vrouwn ip een WK ôoit.

Vo de verschillnde sôortn t' êrkenn wordtr gekeekn no d' ofmeetienge en de schikkienge van de noaldn, de grôote en de vorm van de keegls, en of de schubn van de schutbloadn van de keegles lank zyn en uutgesnêen, of kort en weggestookn binnen de keegle.

Den dag van vandoage werkt da natuurlik recruteriengssysteim nie mêe. Oan ze nie zêre ne truc vinden goan ze veel keirken moeten sleutn. En en gêestelikke es êen van de zeldzoame beroepn die nie van voader ip zeune overgoane.

De kerke stoend in de "Stuufzandstroate", in e wyk woada de famielje Adornes 'n uutgestrektn eigndom bezat. De Stuufzandstroate geleegn in de wyk Stuuvnberge, a zyn noame verzeekrs te dankn an 't sôorte droog zand datr lag (vroegre meuglik zêezand) en da gemakklik lik stof ipvlôog. 't Was oenvermydlik da de stroatnoame moste platse moakn vor e niewe noame, oentlêend an 't ipvollnd gebow in de stroate en die vanof 't ende van de 16ste êewe lik êenigte stroatnoame oovreblêef.

Da zou verkloarn woarom dan Venus en Mars gin ploatntektoniek hèn: Venus hè gin moane, en de moann van Mars zyn te klêne voa veel effect t'hèn.

Up andere rotsachtige planeetn en hunder moann kommn d'er soms ook vulkoanen vôorn. Van Venus wordt d'er gepeisd dat in een geologisch recent verleedn de hêel uppervlakte herbedekt is me vesse lava. Mars het de grotste schildvulkoan in 't zunnestelsel, en Jupiter heur moane Io hê zwavelvulkoann die continu actief zyn.

In de Grieksche mythologie, woarn de meliae nymfn van d' esse, verzeekrs specifiek vo de bluujnde esse (Fraxinus ornus), lik ofda de dryoadn nymfn woarn vo d' êeke. Ze verschynn in de Theogonie van Hesiodos.

Den oogte van etwa is in praktische êenheden assan positief, afankelik van et assenstelstel kat et echter ôok negatief zyn. Das ton echter wel zuver fysisch of wiskundig.
De Duutstoalige Gemêenschap (Duuts: Deutschsprachige Gemeinschaft Belgiens) is de klêenste van de drie federoale gemêenschappn van België. De twi andere zyn de Vlamsche en de Fransche Gemêenschap. 't Gebied besloat 't grotste dêel van d' Ôostkantongs die Duutsland most ofstoan in 1919 achter de Vrede van Versailles.

De meeste stikkn van 't stroomgebied van de Peel zyn goed bevoarboar, mor e bitje ervoarienge is goed meienoomn. De Peel zelve is 430 km lank van de soamnvloeiienge van de Ogilvie en de Blackstone, met sommigte moeilikke kloovn en e stik met e portage an Aberdeen Canyon (klasse VI, ounmeuglik voun te bevoarn).

In 929 versloegt ie de Boheemers, woa da de dynastie van de Přemysliden an de macht was. Boheemn kwam, ounder Wenceslas den Hillign, e lêen van de Duutsche krône, mo ze mochtn e grôte vorm van ounofhankelikheid houdn.

Gertrude van Saksn (of Geertrui van Holland) (1061-1064) was voogdesse over heur zeune Dirk V. In 1063 hertrouwde ze me groaf Robrecht I van Vloandern, die de bynoame Robrecht de Fries krêeg.

Hoons, houns of houndn (Canis lupus familiaris) zyn bêestn die mêestol in companie leevn me menschn, ze zyn ol zeker 15 000 joar eleen etemd. Ze stammn of van nunder wilde vôorouders, de wulvn. 't Bestoan e masse sôortn hoons (rassn) die vroeger ekwikt zyn voun verschillige toakn, lik joagn of woakn. 't Vintje is in 't West-Vlams e rut enoemd, e wuvetje teve.

Vlissegem was toet 1977 e zelfstandige gemêente, met 't dorpscentrum ip e grôte drie kilometer van de Vlamsche Kust. Ip 't groundgebied van Vlissegem en angrenzende gemêente Klemskerke lag vlak teegn de kust 't gehucht Den Hoane, da vanof de 19sten eeuw uutgroeide toet e grôte villawyk en e toeristische plekke an zêe. By de gemêentelike fuuzjes in 1977 is Vlissegem e dêel van de gemêente Den Hoane gekommn, woavan dat Den Hoane-Centrum d'hoofdplekke werd. Mêer of 600 menschn weunn in 't oud dorpscentrum van Vlissegem zelve en mêer of 1300 menschn in Den Hoane-Centrum.

An de nôordkant van 't stad ligt 't hoavngebied die ansluut ip de voargeule van de hoavn van Duunkerke. In 't hoavngebied ligt de kerncentrale van Grevelingn, die uut zes kernreactors bestoat en an de Nôordzee ligt.

Alyssa Milano (bekend van 'Who's the Boss?') als Phoebe, de joungste zuster, ook al was die rolle in et begin weggeleid voe Lori Rom, wien da achter de opnames van den eeste piloot die noois uutgezond'n is gewist ofgezeit et.

Taxonomie es de noame dan ze in de biologie geevn an de weetnschappelikke ordenienge van levende organismen. 't Word es ofkomstig van 't Grieks taxon (groep). Taxonomie verwyst nie ollene na d'indelienge zevve, moa ook na de methode da je gebruukt vo in te deeln.

WTV, of vuluut West-Vlaamse Televisie, is de regionoaln televiezjezender voe 't zuudn van West-Vloandern. Nunder zendgebied omvat de arroundissementn Ieper, Roeseloare, Kortrik en Tielt.
De famielje van de berkachtign (Betulaceae), bevat zes geslachtn van wientrekoale neutn-draagnde boomn en struukn, woaroendre de berkn (Betula), d' elzn (Alnus), d' oazeloars (Corylus), d' aagbeukn (Carpinus), d' oazlbeukn (Ostryopsis), en de hopbeukn (Ostrya) mêt e totoal van 130 sôortn. Ze zyn mêesta inêems in 't warmgemoatigd Nôordlik Oafroend, mêt e poar sôortn die 't Zuudlik Oafroend bereikt ên in de Andes in Zuud-Amerika.

Gedroengn zwarte sparre (Picea mariana) en moeras-lorke (Larix laricina) oovrêersn ier de vegetoasje. Die boomn wordn grotre en 't bus wordt dichtre no 't zuudn toe. De struukloage bestoat uut dwergberke (Betula spp.), wilge (Salix spp.), en Ledum decumbens. Slicht ofgewoatrde gebiedn êrbergn bedekkiengn van syprgrassn (Carex spp.), mossn en korstmossn, en d' ooge strangn ên 'n ipvollnd patrôon van ofwisslnd kammn mê zwarte sparre en inzienkiengn van vêenn en venn. 't Gebied te zuudn van Djeems-Boaje vormt 'n oovregank tusschn de gemienglde koniefeerebusschn van 't zuudn en de toendra no 't nôordn, en êt lik zôdoanig 'n grotre sôortnverschiddneid, woaroendre boalsm-denne (Abies balsamea), witte sparre (Picea glauca) en zwarte sparre, Ameriekoansche roatlpopliere (Populus tremuloides), en papierberke (Betula papyrifera). Moerassn moakn 50-75 persentn uut van die ekostreeke.

In de zomer deurn de doagn 't langst, en is 't normoal ezien warmer dan in d'ander sezoenn. Vele menschn goan in de zomermoann (in juni, moa surtout in juli of ogustus) op congé, oek ol omda nunder joens ton twi moann vakanse en.

Een vrouwelik rund wordt koê genaamd (nl: koe, fr: vache, eng: cow), een mannelik rund e stier (nl: stier, fr: taureau, eng: bull). Een pasgeboren of jounk rund wordt kolf genaamd (nl: kalf, fr: veau, eng: calf), een joung vrouwelik rund e veize (nl: vaars, fr: génisse, eng: heifer). Ne jounge stier wordt een stiertje genaamd, ne stier die ze balln kwyt is nen osse (nl: os, fr: boeuf, eng: steer of oxe).

Nen trekoak es ne metoaln oak bachtn an 'n otto, woamee da je een onder andere e remorke kunt vôorttrekkn. 't Hang goe vaste an 't chassis van den otto, da je je gardebous niet zoudt oftrekkn.

Margaretha II (1345–1354), zyn zuster en vrouwe van Lodewyk den Beier, de keunienk en keizer van 't Hillig Rôoms Ryk. In 1349 kwam z'in ruuzje met heur zeune Willem V en da was 't begun van de Hoekse en Kabbeljowse ruuzjes.

Jacques Romain Georges Brel (Schoarbeek (Brussel), 8 april 1929 - Bobigny (Parys), 9 oktober 1978) wos ne Belgischen zanger, componist, tekstschryver en acteur die in de vroege joaren zestig uutgroeide tot een internationoale vedette.
Tektonische ploatn bestoan uut een lithosferische mantel met der bovenup twêe sôortn korst: den oceoankorst (vroeger sima genoemd, achter de mêest vôorkommende elementn silicium en magnesium), en de continentoale korst (vroeger sial genoemd achter de elementn silicium en aluminium). De dikte van de korste hangt of van zyn ouderdom: de joungste laagn, teegn de mid-oceoanse bergkeetn, is zoa 'n 6 km dikke, binst dat in de subductiezones, achter dat de korste voar miljoenn joarn ofgekoeld hèt, de lithosfeer typisch 100 km dikke is. Typische continentoale lithosfeer hèt een dikte van 200 km, moar da kan ook varieern ten gevolge van bergkeetns en oude cratons. 't Verschil in dikte is ook te zien in de korste: oceoankorste is typisch 6 km dikke, binst da continentoale korst 35 km dikke is.

Parys-Tours wordt gereedn in oktober en meestal is 't er dikke mist en e koude herfstwind. Meestal is 't er toen ook e massasprint, want met die wind is 't bykan ounmeugelik vo te vluchtn. Grote roundecoureurs doen der ook nie an mee; meestal zyn 't coureurs die e slecht seizoen en gereedn die doar iets probeern te doen.

De stormvloed van 1287 of de Sint-Luciavloed, binst de nacht van 13 ip 14 december, was e rampe vo Friesland. Duuzndn Friezn zyn ton verdrounkn. Deur die vloed wierd de Waddnzêe en de Zuderzêe gevormd en wierd West-Friesland definitief geschid van 't Friesland van nu. Al de dorpn die doa loagn zyn weggespoeld.

De plante wos tot voe kort vôornoamelyk ekwikt vour in bier te doen. In de knops zit er e stoffe (lupuline, e geelachtige poere) die e zeure smoake gift an 't bier. 'n Dag va vandoage gebruukn ze hommel ouk mêer e mêer vour in medicamentn te doen. 't Bestoan oek zaksjes en hoofdkussens, evuld mi hommel. Dat zoudt e nateurlik slapmiddel zyn.

't Instituut Mariawende - Blydhove is e middelboare schole me twêe vestigingn: Mariawende in de Boogschuttersloane up Sint-Kruus en Blydhove in de Generoal Lemanloane in Assebroek. Je kan ter de volledige cyclus TSO en BSO volgen.

Paus Julius II was wa da me controversièl kunn noemn: an den êne kant aad ie 3 dochters, moar an den andre kant was 't ie ook den deen die de verkoop van kerkelikke ambtn verbood en zwoare straffen instelde vor omkopinge by de verkiezinge van een nieuwen paus. Julius II was ook den deen die de gekende afloaten liet verkopen vo de financieringe van den bouw van de Sint-Pietersbasiliek, wo da ton loater et protestantisme deur ountstoan is.

Van den êestn juni 1915 was McCrae overgebrocht van d'artillerie no 't olgemêen huspitol in Dannes-Camiers teegn Boulogne-sur-Mer in 't nôordn van Vrankryk. "In Flanders Fields" wierd in 't begin anoniem in Punch, in d' uutgoave van den achtsten december 1915 uutgegeevn, moar in den index stoat je vermeld as den auteur. 't Gedicht wierd rap êen van de mêest populaire gedichtn van den orloge.

De noame Zwart Woater hè meugeliks nieks mè 't kleur te moakn. 't Komt woarschynlyk van "Zwet", da grenze betêkent. In oude documentn wordt de riviere ôok wel "Ons Woater" genoamd. 't Zwart Woater wos styf belangryk vo d' ountwikkelienge van de Hanzestad Zwolle; de riviere verbound Zwolle met de zêe en d' andere Hanzesteedn.
Dr zyn 10–15 sôortn; de deeze mêt 'n asterieske (*) in de lyste ieroendre wordt nie anveird deur al d' autoriteitn. In 't verlêen wierd de keegle-schutblad-lankte dikkersn gebruukt vo de lorkn in twêe groepn in te dêeln (sect. Larix mê korte schutbloarn, en sect. Multiserialis mê lange schutbloarn), mo geneetiesche elementn oenstresteunn die indêelienge nie, inteegndêel wyzn ze ip e geneetische schiddienge tusschn de sôortn van den oede Weirld en de Niewe Weirld, woaby da de ofmeetienge van de schutbloarn allêene mor anpassiengn zyn an de klimatoloogiesche omstandigeedn.

't Kastêel, da vandoage 't arsenal wordt genoemd, dateert uut de zestiende êeuwe es es gerestaureerd gewist deur Vauban achter en ountploffienge in 't kruutuus in 1654.

Arnulf II trouwde mè Rozala-Suzanna van Ivrea, dochter van keunienk Berengarius II van Italië en van Willa van Toscane. Hunder jounges woarn:

De latste vier weireldbekers derby, mor ollêne in eign land deur d'êeste rounde erocht (in e groep me België). In 2010 deruut in de twidde rounde teegn Paraguay, met de penanties, in d'êeste rounde het Keisuke Honda wel de schonste passeerbewegienge edoen teegn Denemarkn.

De Moane is, t' hope met de Zunne en de rotoasje van d' Eirde, verantwôordelik vo de getyen da m' up d' Eirde hèn. De wryvienge verôorzakt deur werkienge van de getyen betêkent dat de daglengte van d' Eirde gemiddeld mè 1,5 millisecondn ofnimt per êeuwe.

Ada (1203), zyn dochter. Heur ipvolgienge wierd betwist deur heur nounkel Willem I, de broere van heur voader. Doarip volgde de Loonse Successieoorloge (1203-1213), 'n ounderdêel van de stryd tusschn de Welfn en 't Huus Hohenstaufn. Ada verlôor, ze paktn heur gevangn en voerdn heur noar Iengeland. In 1208 kwam ze were, moa ze krêeg heur erfdêel nie me were.

De probleemn woarn begost achter da Zwentibold in 896 de broers Matfried IV en Gerhard I, van 't Huus van de Matfriedn, ofgezet haad en under bezittiengn confisqueerde. En in 898 haad ie zyn roadgever, de machtige groaf Reginar I van Henegouwn van 't Huus Reginar, an de kant gezet.

Een bekend gedicht van Guido Gezelle es "Dien avond en die rooze". Dat is geschreevn vo Eugène Van Oye en moet hem herinnern an zyn pasterroepienge. 't Wordt ook geweune g'interpreteerd als liefdesgedicht:

In de Rounde droait 't voerol om den geeln boai. Dat is 't symbool van de eindoverwinnoare: de coureur die over ol de etappes 't minst tyd gedoan et.

Achter de revoluusje van 1917 wierd Poesjkin deur de bolsjevieken as "èen van uus" beschouwd, de keizerlikke residensje Tsarskoje Selo is zo in "Poesjkin" erdopt. Poesjkin noemde z’n makkers by de Dekabriestn “tovariesjtsj”. Da woord wierd later gebruukt as vertoalienge voe “kameroad”, de normoale ansprekienge ounder de Sovjet-Unie. Voe Poesjkin wierd ’t woord mèest deur marktkramers gebruukt, en betekende ‘t “collega”.

De Sint-Christoffelkerke was e Brugsche kerke, die tusschn de nôordkant van de Markt, den Eiermarkt en de Geernaartstroate stound en nu nie mi bestoat. Ol van in 961 is ter sproake van e kapelle ip de markt.
Groaf Godfried V van Anjou, Plantagenet genoemd omdat 'n dikwils e taksje brem (Frãns: genêt en in 't Latyn planta genista) ip z'n hoed droeg, trouwde me Mathilde, dochter van keunienk Hendrik I van Iengeland. Under zeune Hendrik Curtmantle, kwam in 1154 keunienk van Iengeland. Met hem begost de dynastie van Iengelsche keuniengn van 't Huus Plantagenet.

Eur muzyk es beïnvloed gewist deur de muzyk van de joarn 50 en 60, en ti doamee da't e bitje retro klinkt. Ze zingt zie ip eur ploatn over verskillende themats, woarounder 't moderne vrouwe-zyn, lichoamsipvattinge, en encouragement. Trainors werk èt ol e poar pryzn en nominoasjes ipgebrocht, woarounder e Grammy Award, benoeminge van deurbroakartiste van 't joar deur de Music Business Association en twêe Billboard Music Awards.

De grôotte van d' ounzekerheid nimt toe noarmate da 't materioal ouder is, omdat der ton minder 14C in zit. De meetboarheidsgrenze lig mêestol tusschn 58.000 en 62.000 joar.

Hoppescheutn: de jounge scheutn van de plante die in 'n uutkom eplokt zyn. 't Is delicoat handwerk, en doarom is 't ouk zo diere in de restorangs. Hoe moe je ze grêed moakn? Koud in e bitje vinaigrette, of zochtjes ebakkn in e buttersausje.

Zêebrugge is van in 't begun e vissersoavn gewist en is vandoage de grotstn van België. In de joarn tsjeventig is Zêebrugge enorm uutgebreid. 't Is nu de twêede grotste en modèrnst' oavn van België.

't Grôtste dêel van 't moanuppervlak is bedekt met inslagkroaters. De mêeste doavan liggn in de "Hooglandn" van de Moane. Da zyn kroaters die uut den tyd van 't grôot oerbombardement stammn, waoby dan de restantn van 't ountstoan van 't Zunnestelsel up de planeten en under moann nerekwaamn. Een minderheid van de kroaters, gelik Copernicus en Tycho, zyn van een recentern tyd.

Setoe in 2004 kwaamn ze negatief in 't nieuws. Juuste achter dan der 21 menschen nunder werk kwyt woarn, kwaam et uut da Jan Coene, gedelegeerd besteurder, up drie joar tyd 22 meljoen euro in ze beuzn estookn at, up e maniere die ni ol te zuver e wos. Z'en nem toene zêre buutn gewupt, mor ondertusschn a Patrick Steverlynck, die ter wel mêer van wiste, oek nie vele goe punten mir over.

Alexander Sergejevitsj Poesjkin (in 't Russisch alfabet: Алекса́ндр Серге́евич Пу́шкин, uut te spreken lik "Alieksandr Siergejievietsj Poesjkien" beluuster + ?), (Moskou, 6 juni 1799 - Sint-Petersburg, 10 februoari 1837) wos ne Russische schryver die algemêen bestempeld wordt as êen van de grotste Russische dichters, de voader van de Russische letterkunde en êen van de belangrykste Russen die ôoit bestoan ein. Poesjkins letterkundige styl wos een miengelienge van veraaltechniek, dramatiserienge, romantiek en satire die de Russische (en sommigte niet-Russische) schryvers achter em fameus en lange beïnvloed eit.